එහෙත් ඒ වනවිට පුරප්පාඩු පුරවා තිබූ බැවින් එය ප්‍රතික්ෂේප කළ බවයි ඇය ඊයේ සඳහන් කළේ.අනතුරුව ඌව පළාත් අධ්‍යාපන ලේකම්වරිය තමන්ට ප්‍රධාන අමාත්‍යවරයාගේ නිල නිවසට යන ලෙස උපදෙස් ලබාදුන් බවත්, එහිදී  ප්‍රධාන අමාත්‍යවරයා අසභ්‍ය වචනයෙන් බැන වැදී අවසානයේ තමන්ට ඔහුට දණ ගසා වැඳීමට සිදුවූ බවත් විදුහල්පතිනිය ප්‍රකාශ කළා.බලපෑම් හේතුවෙන් එවැන්නක් සිදුනොවූ බවට මීට පෙර කරුණු දැක්වූ බව ද ඇය කියා සිටියා.අනතුරුව පාර්ලිමේන්තු මන්ත්‍රී වඩිවේල් සුරේෂ් සඳහන් කළේ මෙම සිද්ධියට ක්‍රියාමාර්ගයක් නොගතහොත් ඉදිරියේදී වතුකරයේ සියලූම ජනතාව එක්රැස් කරගනිමින් විරෝධතාවක නිරත වන බවයි.විදුහල්පතිනිය සම්බන්ධයෙන් විනය ක්‍රියාමාර්ග ගන්නා බව ඌව පළාත් ප්‍රධාන අමාත්‍ය චාමර සම්පත් දසනායක හිරු ප්‍රවෘත්ති අංශය වෙත අදහස් දක්වමින් සඳහන් කළා.මේ අතර, කොළඹ අද(20) පැවැති මාධ්‍ය හමුවකදී ලංකා ගුරු සංගමයේ ප්‍රධාන ලේකම් ජෝශෆ් ස්ටාලින් කියා සිටියේ අදාළ සිද්ධිය සම්බන්ධයෙන් කඩිනම් ක්‍රියාමාර්ග ගත යුතු බවයි.